Reabilitatsiya markaziga ega boʻlgan davlat ixtisoslashtirilgan koʻp tarmoqli maktabgacha taʼlim tashkilotlari faoliyatini takomillashtirishga qaratilgan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2025-12-16)

“Maktabgacha taʼlim va tarbiya toʻgʻrisida”gi Oʻzbekiston Respublikasining Qonuniga muvofiq hamda reabilitatsiya markaziga ega boʻlgan davlat ixtisoslashtirilgan koʻp tarmoqli maktabgacha taʼlim tashkilotlari faoliyatini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Maktabgacha taʼlim vazirligi, Bandlik va mehnat munosabatlari vazirligi hamda Moliya vazirligi ikki oy muddatda reabilitatsiya markaziga ega boʻlgan davlat koʻp tarmoqli ixtisoslashtirilgan maktabgacha taʼlim tashkilotlarining namunaviy shtat birliklarini qayta koʻrib chiqsinlar. 3. Oʻzbekiston Respublikasi Maktabgacha taʼlim vazirligi, Sogʻliqni saqlash vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Ushbu qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev, maktabgacha taʼlim vaziri A.V. Shin va sogʻliqni saqlash vaziri A.M. Xadjibayev zimmasiga yuklansin. 1. Vazirlar Mahkamasining “Maktabgacha taʼlim tashkilotlari faoliyatini yanada takomillashtirish chora-tadbirlari toʻgʻrisida” 2019-yil 13-maydagi 391-son qarorida: a) 1-bandda: beshinchi xatboshi quyidagi tahrirda bayon etilsin: “Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi huzuridagi tibbiy-psixologik-pedagogik komissiya toʻgʻrisidagi nizom 4-ilovaga muvofiq;”; quyidagi mazmundagi oltinchi xatboshi qoʻshilsin: “Reabilitatsiya markaziga ega boʻlgan davlat koʻp tarmoqli ixtisoslashtirilgan maktabgacha taʼlim tashkiloti toʻgʻrisidagi nizom 5-ilovaga muvofiq tasdiqlansin”. b) 1-ilova (Umumiy tipdagi davlat va nodavlat maktabgacha taʼlim tashkilotlari toʻgʻrisidagi nizom)da: nomidagi, 1-banddagi, 2-bandning ikkinchi xatboshisidagi “tipdagi” soʻzi “turdagi” soʻzi bilan almashtirilsin; 4-banddagi ““Taʼlim toʻgʻrisida”” soʻzlari ““Maktabgacha taʼlim va tarbiya toʻgʻrisida”” soʻzlari bilan almashtirilsin; 27-bandda: ““Taʼlim toʻgʻrisida”” soʻzlari ““Maktabgacha taʼlim va tarbiya toʻgʻrisida”” soʻzlari bilan almashtirilsin; quyidagi mazmundagi xatboshi qoʻshilsin: “Rivojlanishida jismoniy yoki psixik nuqsonlari boʻlgan tarbiyalanuvchilar bilan ishlash texnologiyalari, usullari va shakllari ularning psixofizik rivojlanish xususiyatlari, oʻziga xos imkoniyatlari va sogʻligʻi holatidan kelib chiqqan holda, pedagog va tibbiy xodimlar tomonidan belgilanadi hamda maktabgacha taʼlim tashkilotining Pedagogik kengashi bilan kelishiladi”; 28-bandga quyidagi mazmundagi xatboshi qoʻshilsin: “Har bir yosh guruhidagi mashgʻulotlar, oʻyinlarning har yilgi soni, davom etadigan davri va izchilligi maktabgacha taʼlim tashkilotining oʻquv rejasida belgilanadi”; 29-band quyidagi tahrirda bayon etilsin: “29. Maktabgacha taʼlim tashkilotlarida rivojlanishida jismoniy yoki psixik nuqsonlari boʻlgan bolalar va rivojlanishida nuqsonlari boʻlmagan bolalarning bir tashkilotda birgalikda oʻqishi va tarbiyalanishiga qaratilgan inklyuziv guruhlar tashkil etilishi mumkin. Bolalarning maktabgacha taʼlim tashkilotlarida boʻlish vaqtiga qarab u yerdagi guruhlar quyidagicha boʻlishi mumkin: bolalar qisqa vaqt boʻladigan guruhlar (kuniga 3-4 soat); toʻliq kunli guruhlar (kuniga 9, 10,5 va 12 soat); bolalar kechayu kunduz boʻladigan guruhlar. Maktabgacha taʼlim tashkilotining: bolalar kuniga 3-4 soat boʻladigan guruhlarida — kunduzgi uyqu tashkil etilmaydi va bir martalik ovqatlantirish tashkil etilishi mumkin; bolalar kuniga 9 — 10,5 soat boʻladigan guruhlarida — uch martalik ovqatlantirish tashkil etilishi va kunduzgi uyqu uchun sharoitlar yaratilgan boʻlishi kerak; bolalar 12 soat boʻladigan guruhlarida — toʻrt martalik ovqatlantirish tashkil etilishi va kunduzgi uyqu uchun sharoitlar yaratilgan boʻlishi kerak. Maktabgacha taʼlim tashkilotlarining bolalar kechayu kunduz boʻladigan guruhlarida kunduzgi va tungi uyqu hamda besh martalik ovqatlantirish tashkil etilishi uchun sharoitlar yaratilgan boʻlishi kerak. Uch yoshdan yetti yoshgacha boʻlgan bolalar uzluksiz uxlamaydigan muddatning tavsiya etiladigan maksimal davomiyligi 5,5 — 6 soatni tashkil etadi”; 34-bandga quyidagi mazmundagi xatboshi qoʻshilsin: “Maktabgacha taʼlim tashkilotidagi inklyuziv guruhlarga qabul qilish uchun rivojlanishida jismoniy yoki psixik nuqsonlari boʻlgan bolalar qoʻshimcha ravishda Tibbiy-psixologik-pedagogik komissiyaning belgilangan tartibda berilgan xulosasini taqdim etadi”; 35-bandga quyidagi mazmundagi xatboshi qoʻshilsin: “Joriy oʻquv yili davomida 7 yoshga toʻlgan tarbiyalanuvchilar mazkur oʻquv yilining soʻnggiga qadar tashkilotda qoladi”; 37-banddagi “qabul qilinadi” soʻzlari “qabul qilinadi va chiqariladi” soʻzlari bilan almashtirilsin; 38-band quyidagi tahrirda bayon etilsin: “38. Bolani davlat maktabgacha taʼlim tashkilotiga qabul qilish maktabgacha taʼlim tashkiloti va bolaning qonuniy vakili oʻrtasida tuziladigan shartnoma hamda maktabgacha taʼlim tashkiloti rahbarining buyrugʻi bilan rasmiylashtiriladi. Bolaning qonuniy vakili va maktabgacha taʼlim tashkiloti oʻrtasida tuziladigan shartnoma tarbiyalanuvchining maktabgacha taʼlim tashkilotini bitirgunicha yoki undan ketgunicha kuchda boʻladi. Rivojlanishida jismoniy yoki psixik nuqsonlari boʻlgan tarbiyalanuvchilar bolani qonuniy vakillarining roziligi bilan zarurat boʻlganda yil davomida Tibbiy-psixologik-pedagogik komissiyaga yoxud maslahat olish uchun zarur ixtisoslikdagi mutaxassislarga yuborilishi mumkin”; quyidagi mazmundagi 71-bob qoʻshilsin: 391. Umumiy turdagi maktabgacha taʼlim tashkilotida rivojlanishida jismoniy yoki psixik nuqsonlari boʻlgan, shu jumladan nutqida nuqsoni boʻlgan tarbiyalanuvchilar bilan korreksion-pedagogik mashgʻulotlarni oʻtkazish uchun defektolog shtat birligi kiritiladi. Mashgʻulotlar maxsus pedagogika sohasida oliy maʼlumotga yoki pedagogika boʻyicha oliy maʼlumotga ega boʻlgan va maxsus pedagogika sohasida kasbiy qayta tayyorlovdan oʻtgan defektolog tomonidan oʻtkaziladi. 392. Defektolog bilan mashgʻulotlarga maktabgacha taʼlim tashkilotining quyidagi tarbiyalanuvchilari jalb qilinadi: 3 — 7 yoshdagi inklyuziv guruhlardagi rivojlanishida jismoniy yoki psixik nuqsonlari boʻlgan tarbiyalanuvchilar; 5 — 7 yoshdagi nutqning fonetik-fonematik rivojlanmaganligi, dislaliya (oddiy, murakkab) boʻlgan tarbiyalanuvchilar. 393. Inklyuziv guruhlardagi rivojlanishida jismoniy yoki psixik nuqsonlari boʻlgan 3 — 7 yoshdagi tarbiyalanuvchilar hududiy tibbiy-psixologik-pedagogik komissiya xulosasi asosida defektolog bilan mashgʻulotlarga jalb qilinadi. Nutqida nuqsonlari boʻlgan 5 — 7 yoshdagi tarbiyalanuvchilar yashash joyi boʻyicha davolash-profilaktika muassasasi logopedining korreksion-pedagogik ishlarni oʻtkazish tavsiya qilinayotgan muddat belgilangan holda, ushbu davolash-profilaktika muassasasi muhri bilan tasdiqlangan va tuman (shahar) maktabgacha taʼlim boʻlimi tomonidan roʻyxatga olingan xulosasi asosida defektolog bilan boʻlgan mashgʻulotlariga jalb qilinadi. 394. Defektolog bilan mashgʻulotlarning zaruratini aniqlash uchun tarbiyalanuvchilar rivojlanishi va nutqini dastlabki tekshirish bola maktabgacha taʼlim tashkilotiga qabul qilingan vaqtdan boshlab 2 hafta ichida oʻtkaziladi. 395. Maktabgacha taʼlim tashkilotida chuqurlashtirilgan tibbiy koʻrik oʻtkazilganda va unda tarbiyalanuvchilarda tibbiy-psixologik-pedagogik komissiya xulosasini berish uchun asos boʻladigan tibbiy koʻrsatmalar roʻyxatida koʻrsatilgan rivojlanishida jismoniy yoki psixik nuqsonlari aniqlanganda, tarbiyalanuvchi hududiy tibbiy-psixologik-pedagogik komissiyasidan oʻrnatilgan tartibda oʻtish uchun yuboriladi. Maktabgacha taʼlim tashkilotida chuqurlashtirilgan tibbiy koʻrik oʻtkazilganda va unda 5 — 7 yoshdagi tarbiyalanuvchilar orasida nutqida nuqsonlari boʻlgan tarbiyalanuvchilar aniqlanganda, maktabgacha taʼlim tashkilotiga hududiy biriktirilgan davolash-profilaktika muassasasi logopedining ushbu muassasa muhri bilan tasdiqlangan va tuman (shahar) maktabgacha taʼlim boʻlimi tomonidan roʻyxatga olingan xulosasi rasmiylashtiriladi. 396. Maktabgacha taʼlim tashkilotining defektolog tomonidan 3 — 7 yoshdagi tarbiyalanuvchilar rivojlanishida jismoniy yoki psixik nuqsonlari va 5 — 7 yoshdagi tarbiyalanuvchilar nutqida nuqsonlari aniqlanganda, ushbu tarbiyalanuvchilar maktabgacha taʼlim tashkilotiga hududiy biriktirilgan davolash-profilaktika muassasasiga chuqurlashtirilgan tibbiy koʻrikdan oʻtish uchun yuboriladi. Rivojlanishida jismoniy yoki psixik nuqsonlari tasdiqlanganda hududiy tibbiy-psixologik-pedagogik komissiyasidan oʻrnatilgan tartibda oʻtish uchun yuboriladi. Nutqida nuqsonlari tasdiqlanganda logopedning davolash-profilaktika muassasa muhri bilan tasdiqlangan va tuman (shahar) maktabgacha taʼlim boʻlimi tomonidan roʻyxatga olingan xulosasi rasmiylashtiriladi. 397. Umumiy turdagi maktabgacha taʼlim tashkilotida defektolog faoliyatini tashkil etishdan maqsad rivojlanishida jismoniy yoki psixik nuqsonlari, shu jumladan nutqida nuqsonlari boʻlgan tarbiyalanuvchilarga korreksion-pedagogik yordam koʻrsatishdir. 398. Defektolog faoliyatining vazifalari quyidagilardan iborat: nuqsonlarni aniqlashtirish maqsadida va yakka tartibdagi korreksion-pedagogik ish rejasini tuzish uchun kompleks psixologik-pedagogik tekshiruvni tashkil etish; rivojlanishida jismoniy yoki psixik nuqsonlarni, shuningdek xotira, tafakkur, diqqat-eʼtiborni imkon qadar korreksiya qilishga qaratilgan ishlarni amalga oshirish; tarbiyalanuvchining imkoniyatlari va ehtiyojlariga muvofiq korreksion-pedagogik usullarni tanlash; rivojlanishida jismoniy yoki psixik nuqsonlari boʻlgan tarbiyalanuvchilarga taʼlim-tarbiya berish, ularni ijtimoiy moslashuvi, shuningdek rivojlanishidagi nuqsonlarni korreksiya qilish uchun qulay shart-sharoitlar, shu jumladan inklyuziv taʼlim muhitini yaratish yuzasidan pedagoglar bilan hamkorlikda ishlash va ushbu faoliyatlarni muvofiqlashtirish. 399. Defektolog ilk va maktabgacha yoshdagi bolalar rivojlanishiga qoʻyiladigan davlat talablariga muvofiq, shuningdek ular asosida ishlab chiqilgan taʼlim-tarbiya va korreksion faoliyatni tashkil etish dasturlariga muvofiq tarbiyalanuvchilarga taʼlim-tarbiya va korreksion-pedagogik yordam koʻrsatilishini taʼminlaydi. 3910. Umum rivojlantiruvchi va korreksion dasturlar boʻyicha oʻtkaziladigan yakka tartibdagi, kichik guruhdagi yoki frontal mashgʻulotlar korreksion-pedagogik ishlarni tashkil etishning asosiy shakli hisoblanadi. 3911. Defektolog maktabgacha taʼlim tashkilotining pedagoglari, boshqa mutaxassislari bilan yaqin hamkorlikda ish olib boradi, mashgʻulotlarni borib koʻradi, pedagog xodimlari va bolaning qonuniy vakillarga nuqsonlari boʻlgan tarbiyalanuvchilarga yordam koʻrsatishning maxsus usullar va uslublarini qoʻllash yuzasidan maslahat beradi. 3912. Inklyuziv guruhlardagi rivojlanishida jismoniy yoki psixik nuqsonlari boʻlgan tarbiyalanuvchilar bilan korreksion-pedagogik ishlar tibbiy-psixologik-pedagogik komissiya xulosasida belgilangan muddatgacha oʻtkaziladi. Nutqida nuqsonlari boʻlgan 5 — 7 yoshdagi tarbiyalanuvchilar maktabgacha taʼlim tashkilotida korreksion-pedagogik ishlar 6 oy oʻtkazilganidan keyin maktabgacha taʼlim tashkilotiga hududiy biriktirilgan davolash-profilaktika muassasasining logopedi tomonidan tekshiriladi. Agar tarbiyalanuvchida nutqida nuqsonlari boʻlsa, maktabgacha taʼlim tashkilotida tarbiyalanuvchiga korreksion-pedagogik yordam koʻrsatilishini davom ettirish tavsiya etilganligi toʻgʻrisidagi logopedning xulosasi beriladi. 3913. Xulosada koʻrsatilgan muddat tugashigacha nuqsonlar bartaraf etilsa, defektolog tomonidan oʻtkaziladigan mashgʻulotlar toʻxtatiladi. 3914. Defektolog faoliyatiga bevosita rahbarlik qilish va uni nazorat qilish maktabgacha taʼlim tashkiloti direktori tomonidan amalga oshiriladi”; 41-bandga quyidagi mazmundagi xatboshi qoʻshilsin: “Maktabgacha taʼlim tashkilotidagi inklyuziv guruhlar yosh prinsipi boʻyicha toʻldiriladi”; 43-band quyidagi tahrirda bayon etilsin: “43. Davlat maktabgacha taʼlim tashkilotlarida guruhlar quyidagi miqdorda toʻldiriladi: 3 yoshdan 7 yoshgacha boʻlgan bolalar uchun moʻljallangan guruhlarda — koʻpi bilan 30 nafar bola; bolalar qisqa vaqt boʻladigan guruhlarda — koʻpi bilan 30 nafar bola; turli yoshdagi guruhlarda — koʻpi bilan 25 nafar bola; bolalar kechayu kunduz boʻladigan guruhlarda — koʻpi bilan 10 nafar bola. Agar davlat maktabgacha taʼlim tashkiloti joylashgan joyda davlat maktabgacha taʼlim tashkilotiga borishni xohlovchi maktabgacha yoshdagi bolalar soni 20 nafar boladan kam boʻlsa va bu joyda boshqa davlat maktabgacha taʼlim tashkiloti boʻlmasa, Oʻzbekiston Respublikasi Maktabgacha taʼlim vazirligi bilan kelishgan holda kam sonli bolalardan iborat guruhlarni tashkil etishga yoʻl qoʻyiladi. 3 yoshdan katta boʻlgan bolalar uchun moʻljallangan inklyuziv guruhlar rivojlanishida jismoniy yoki psixik nuqsonlari boʻlgan bolalarning toifasiga qarab toʻldiriladi hamda koʻpi bilan 25 nafar bola, shu jumladan rivojlanishida jismoniy yoki psixik nuqsonlari boʻlgan koʻpi bilan 3 nafar bolani tashkil etadi. Oʻzbekiston Respublikasi Maktabgacha taʼlim vazirligi bilan kelishuvga koʻra guruhlarni ularni toʻldirishning eng koʻp miqdori oshirilgan holda tashkil etishga yoʻl qoʻyiladi”; 47-banddagi “moddiy yordam” soʻzlari “tibbiy yordam” soʻzlari bilan almashtirilsin; 53-banddagi “bolalarni maktabgacha taʼlim tashkilotlarida saqlash uchun” soʻzlari “bolalarni parvarishlash, ovqatlantirish va ularga qarab turish uchun” soʻzlari bilan almashtirilsin; 12-bob quyidagi tahrirda bayon etilsin: 56. Bolalarni parvarishlash, ovqatlantirish va ularga qarab turish uchun toʻlovlar ota-onalar va maktabgacha taʼlim tashkiloti oʻrtasida tuzilgan shartnomaga asosan amalga oshiriladi. 57. Bolalarni davlat maktabgacha taʼlim tashkilotlarida parvarishlash, ovqatlantirish va ularga qarab turish uchun ota-onalar toʻlovi qonunchilik hujjatlarida belgilangan miqdorlarda amalga oshiriladi. 58. Bolalarni nodavlat maktabgacha taʼlim tashkilotlarida parvarishlash, ovqatlantirish va ularga qarab turish uchun ota-onalar toʻlovi miqdori va uni toʻlash shakli ularning muassislari tomonidan belgilanadi. 59. Ijtimoiy qoʻllab-quvvatlashga muhtoj oilalar farzandlarini hamda rivojlanishida jismoniy yoki psixik nuqsonlari boʻlgan bolalarni parvarishlash, ovqatlantirish va ularga qarab turish uchun ota-onalar toʻlovi imtiyozli shartlarda qonunchilik hujjatlarida belgilangan miqdorlarda amalga oshiriladi”; 61-banddagi “maktabgacha taʼlim muassasasi Kuzatuv kengashi tomonidan tanlanadigan mudir” soʻzlari “maktabgacha taʼlim tashkiloti Kuzatuv kengashi tomonidan tanlanadigan direktor” soʻzlari bilan almashtirilsin; 63-banddagi “mudir” soʻzi “direktor” soʻzi bilan almashtirilsin; 65-bandning ikkinchi xatboshisidagi, 66-bandning birinchi va toʻqqizinchi xatboshilaridagi “Pedagogika kengashi” soʻzlari “Pedagogik kengash” soʻzlari bilan almashtirilsin. v) 2-ilova (Maktabgacha taʼlim tashkilotlaridagi qisqa muddatli guruhlar toʻgʻrisida nizom) da: 4-banddagi “muassasalarida” soʻzi “tashkilotlarida” soʻzi bilan almashtirilsin; 20-band quyidagi tahrirda bayon etilsin: “20. Davlat maktabgacha taʼlim tashkilotlarida qisqa muddatli guruhlarning quyidagi turlari faoliyat koʻrsatishi mumkin: rivojlantirish guruhi; inklyuziv guruh; kechki, dam olish va bayram kunidagi guruh. Rivojlantirish guruhi 3 yoshdan 5 yoshgacha boʻlgan bolalar uchun ularni har tomonlama kamol toptirish, tengdoshlari va kattalar davrasiga moslashtirish maqsadida tashkil etiladi. Rivojlantirish guruhi kamida 20 nafar va koʻpi bilan 30 nafar bola bilan toʻldiriladi. Inklyuziv guruh 2 yoshdan 7 yoshgacha boʻlgan bolalar uchun oʻziga xos ehtiyojlari bor bolani jamiyatga moslashtirishni taʼminlash, bolaning qonuniy vakillariga maslahat-metodik koʻmaklashish, oʻziga xos ehtiyoji bor bolalarning bunday zaiflikka ega boʻlmagan bolalar bilan birga oʻqishi uchun qulay shart-sharoitlar yaratish maqsadida tashkil etiladi. Kechki, dam olish va bayram kunidagi guruh 3 yoshdan 7 yoshgacha bolalar uchun bolalarni tarbiyalash, taʼlim berish, parvarishlash va ularga qarab turish masalalarida qonuniy vakillarga yordam berish maqsadda tashkil etiladi. Kechki, dam olish va bayram kunidagi guruh koʻpi bilan 15 nafar bola bilan toʻldiriladi. Nodavlat maktabgacha taʼlim tashkilotlariga qisqa muddatli guruhlar turiga qarab 7 yoshgacha boʻlgan bolalar qabul qilinishi mumkin. Maktabgacha taʼlim tashkilotlarida qonun hujjatlariga muvofiq qisqa muddatli guruhlarning boshqa turlari tashkil etilishi mumkin”; 29-banddagi “bolalarni maktabgacha taʼlim tashkilotlarida saqlash uchun” soʻzlari “maktabgacha taʼlim tashkilotlarida bolalarni parvarishlash, ovqatlantirish va ularga qarab turish uchun” soʻzlari bilan almashtirilsin. g) 3-ilova (Koʻp tarmoqli ixtisoslashtirilgan maktabgacha taʼlim tashkilotlari va qoʻshma turdagi maktabgacha taʼlim tashkilotlari toʻgʻrisidagi nizom)da: nomidagi, 1-banddagi, 4 — 8-bandlardagi, 2-bob nomidagi, 9-bandning birinchi xatboshisidagi, 10-bandning birinchi xatboshisidagi, 3-bob nomidagi, 11-banddagi, 14-banddagi, 16-banddagi, 17-banddagi, 18-bandning birinchi — uchinchi xatboshilaridagi, 4-bob nomidagi, 19-banddagi, 5-bob nomidagi, 20-bandning birinchi va beshinchi xatboshilaridagi, 22-bandning birinchi va uchinchi xatboshilaridagi, 23-banddagi, 6-bob nomidagi, 27-banddagi, 7-bob nomidagi, 28-29-bandlardagi, 31-32-bandlardagi, 34-banddagi, 37-banddagi, 39-banddagi, 8-bob nomidagi, 40-41-bandlardagi, 44-banddagi, 46 — 48-bandlardagi va 9-bob nomidagi, 51-banddagi, 10-bob nomidagi, 54-55-bandlardagi, 11-bob nomidagi, 57-58-bandlardagi, 65-66-bandlardagi, 12-bob nomidagi, 67-banddagi, 68-bandning birinchi, toʻrtinchi va beshinchi xatboshilaridagi, 70-bandning birinchi — sakkizinchi xatboshilaridagi, 71-banddagi, 73-banddagi, 75 — 77-bandlardagi, 78-bandning birinchi, oltinchi-yettinchi xatboshilaridagi, 79-80-bandlaridagi “tipdagi” soʻzi “turdagi” soʻzi bilan almashtirilsin; 2-banddagi “tipdagi” va “Oʻzbekiston Respublikasining “Taʼlim toʻgʻrisida”gi Qonuniga” soʻzlari tegishlicha “turdagi” va “Oʻzbekiston Respublikasining “Maktabgacha taʼlim va tarbiya toʻgʻrisida”gi Qonuniga” soʻzlari bilan almashtirilsin; 3-bandda: birinchi xatboshidagi “jismoniy yoki psixik rivojlanishida nuqsonlari boʻlgan bolalarning” soʻzlari “rivojlanishida jismoniy yoki psixik nuqsonlari boʻlgan bolalarning” soʻzlari bilan almashtirilsin; ikkinchi xatboshidagi “Qoʻshma tipdagi maktabgacha tashkilotlarning faoliyati jismoniy yoki psixik rivojlanishida nuqsonlari boʻlgan bolalar” soʻzlari “Qoʻshma turdagi maktabgacha tashkilotlarning faoliyati rivojlanishida jismoniy yoki psixik nuqsonlari boʻlgan bolalar” soʻzlari bilan almashtirilsin; uchinchi xatboshidagi “tipdagi” soʻzi “turdagi” soʻzi bilan almashtirilsin; 12-band quyidagi tahrirda bayon etilsin: “12. Davlat ixtisoslashtirilgan maktabgacha tashkilotlarini tashkil etish uchun guruhlarning eng kam soni 6 tani tashkil etadi. Qoʻshma turdagi davlat maktabgacha tashkilotlarini tashkil etish uchun guruhlarning eng kam soni tegishli ravishda quyidagilarni tashkil etishi kerak: a) kamida 3 ta inklyuziv guruh; b) quyidagi ixtisosliklar boʻyicha rivojlanishida jismoniy yoki psixik nuqsonlari boʻlgan bolalar uchun kamida 3 ta guruh: eshitishda ogʻir nuqsonlari boʻlgan bolalar uchun; koʻrishda ogʻir nuqsonlari boʻlgan bolalar uchun; psixik rivojlanishi kechikkan bolalar uchun; aqliy zaiflik bilan tarbiyalanuvchilar uchun; tayanch-harakat apparatida nuqsonlari boʻlgan bolalar uchun”; 13-banddagi “jismoniy yoki psixik rivojlanishida nuqsonlari boʻlgan” soʻzlari “rivojlanishida jismoniy yoki psixik nuqsonlari boʻlgan” soʻzlari bilan almashtirilsin; 15-bandda: birinchi xatboshidagi “Jismoniy yoki psixik rivojlanishida nuqsonlari boʻlgan” va “tipdagi”soʻzlari tegishlicha “Rivojlanishida jismoniy yoki psixik nuqsonlari boʻlgan” va “turdagi” soʻzlari bilan almashtirilsin; ikkinchi xatboshidagi “tipdagi” soʻzi “turdagi” soʻzi bilan almashtirsin; 21-bandda: birinchi va oʻninchi xatboshilardagi “tipdagi” soʻzi “turdagi” soʻzi bilan almashtirilsin; toʻqqizinchi xatboshi quyidagi tahrirda bayon qilinsin: “qoʻshma tipdagi maktabgacha tashkilotlardagi inklyuziv guruhlar uchun moʻljallangan guruhlarni umumiy turdagi maktabgacha taʼlim tashkilotlariga qoʻyiladigan talablarga muvofiq, rivojlanishida jismoniy yoki psixik nuqsonlari boʻlgan bolalarga moʻljallangan guruhlarni ixtisoslashtirilgan maktabgacha tashkilotlarga qoʻyiladigan talablarga muvofiq bolalar bilan toʻldirishi shart”; 25-bandda: birinchi va yettinchi xatboshilardagi “tipdagi” soʻzi “turdagi” soʻzi bilan almashtirilsin; beshinchi xatboshidagi “Qoʻshma tipdagi maktabgacha tashkilotning inklyuziv guruhlarga jismoniy yoki psixik rivojlanishida nuqsonlari” soʻzlari “Qoʻshma turdagi maktabgacha tashkilotning inklyuziv guruhlarga rivojlanishida jismoniy yoki psixik nuqsonlari” soʻzlari bilan almashtirilsin; toʻqqizinchi xatboshi quyidagi tahrirda bayon etilsin: “Rivojlanishida jismoniy yoki psixik nuqsonlari boʻlgan bolalarga moʻljallangan guruhlarga, shuningdek qoʻshma turdagi maktabgacha tashkilotning inklyuziv guruhlariga rivojlanishida jismoniy yoki psixik nuqsonlari boʻlgan bolalar quyidagilar asosida qabul qilinadi:”; 26-banddagi “qoʻshma tipdagi maktabgacha tashkilotining jismoniy yoki psixik rivojlanishida nuqsonlari boʻlgan bolalarga” soʻzlari “qoʻshma turdagi maktabgacha tashkilotining rivojlanishida jismoniy yoki psixik nuqsonlari boʻlgan bolalarga” soʻzlari bilan almashtirilsin; quyidagi mazmundagi 271-band bilan toʻldirilsin: “271. Bolalar ixtisoslashtirilgan maktabgacha tashkilotdan va qoʻshma turdagi maktabgacha tashkilotdagi rivojlanishida jismoniy yoki psixik nuqsonlari boʻlgan bolalar uchun guruhlardan quyidagilar asosida chiqariladi: bolani qonuniy vakillarining arizasi; sogʻliqni saqlash organlari muassasalarining tibbiy koʻrsatmalari; maktabgacha taʼlim tashkilot va bolaning qonuniy vakillarning oʻrtasidagi shartnoma shartlarining bajarilmasligi; maktabgacha taʼlim tashkilot tibbiy-psixologik-pedagogik kengashining xulosasi; Tibbiy-psixologik-pedagogik komissiyaning xulosasida koʻrsatilgan bolaning ixtisoslashtirilgan maktabgacha tashkilotda boʻlish muddati tugashi; maktab yoshiga yetishi (7 yosh)”. 33-banddagi “Jismoniy yoki psixik rivojlanishida nuqsonlari boʻlgan bolalar” soʻzlari “Rivojlanishida jismoniy yoki psixik nuqsonlari boʻlgan bolalar” soʻzlari bilan almashtirilsin; 35-band quyidagi tahrirda bayon etilsin: “35. Bolalar tashkilotda boʻlish vaqtiga qarab ixtisoslashtirilgan maktabgacha tashkilotdagi va qoʻshma turdagi maktabgacha tashkilotdagi guruhlar: bolalar qisqa vaqt boʻladigan guruhlar (kuniga 3-4 soat); toʻliq kunli guruhlar (kuniga 9, 10,5 va 12 soat); bolalar kechayu kunduz boʻladigan guruhlar boʻlishi mumkin”; 36-banddagi “tipdagi”, “muddati” soʻzlari tegishlicha “turdagi”, “vaqti” soʻzlari bilan almashtirilsin; 38-banddagi “tipdagi”, “pedagogika” soʻzlari tegishlicha “turdagi”, “pedagog” soʻzlari bilan almashtirilsin; 49-bandda: birinchi xatboshidagi “jismoniy yoki psixik rivojlanishida nuqsonlari boʻlgan” soʻzlari “rivojlanishida jismoniy yoki psixik nuqsonlari boʻlgan” soʻzlari bilan almashtirilsin; oltinchi xatboshidagi “aqlik zaiflik bilan” soʻzlari “aqli zaif boʻlgan” soʻzlari bilan almashtirilsin; 52-bandda: birinchi xatboshidagi “Qoʻshma tipdagi maktabgacha tashkilotlarda uch yoshdan katta bolalarga moʻljallangan inklyuziv guruhlar jismoniy yoki psixik rivojlanishida nuqsonlari boʻlgan” soʻzlari “Qoʻshma turdagi maktabgacha tashkilotlarda uch yoshdan katta bolalarga moʻljallangan inklyuziv guruhlar rivojlanishida jismoniy yoki psixik nuqsonlari boʻlgan” soʻzlari bilan almashtirilsin; ikkinchi va uchinchi xatboshilardagi “jismoniy yoki psixik rivojlanishida nuqsonlari boʻlgan” soʻzlari “rivojlanishida jismoniy yoki psixik nuqsonlari boʻlgan” soʻzlari bilan almashtirilsin; oltinchi xatboshidagi “tipdagi” soʻzi “turdagi” soʻzi bilan almashtirilsin; oʻn toʻrtinchi xatboshidagi “aqliy zaif” soʻzlari “aqli zaif” soʻzlari bilan almashtirilsin; 56-bandda: birinchi xatboshidagi “tipdagi” soʻzi “turdagi” soʻzi bilan almashtirilsin; uchinchi xatboshidagi “bolalarni maktabgacha taʼlim tashkilotlarida boʻlgan davri” soʻzlari “maktabgacha taʼlim tashkilotlarida bolalarni parvarishlash, ovqatlantirish va ularga qarab turish” soʻzlari bilan almashtirilsin; 59-banddagi “qoʻshma tipdagi davlat maktabgacha tashkilotlarida bolalarni boʻlgan davri uchun” soʻzlari “qoʻshma turdagi davlat maktabgacha tashkilotlarida bolalarni parvarishlash, ovqatlantirish va ularga qarab turish uchun” soʻzlari bilan almashtirilsin; 60-banddagi “qoʻshma tipdagi nodavlat maktabgacha tashkilotlarda bolalarni boʻlgan davri uchun olinadigan xizmatlar haqi” soʻzlari “qoʻshma turdagi nodavlat maktabgacha tashkilotlari oʻzi koʻrsatayotgan maktabgacha taʼlim va tarbiya xizmatlari haqi” soʻzlari bilan almashtirilsin; 61-banddagi “muhtoj oilalardan kelgan tarbiyalanuvchilar” soʻzlari “muhtoj boʻlgan oilalarning bolalarini parvarishlash, ovqatlantirish va ularga qarab turish” soʻzlari bilan almashtirilsin; 62-banddagi “qoʻshma tipdagi davlat maktabgacha tashkilotlarida ota-onalar toʻlovi undirilmaydigan tarbiyalanuvchilarning jismoniy yoki psixik rivojlanishida nuqsonlar roʻyxati” soʻzlari “qoʻshma turdagi davlat maktabgacha tashkilotlarida ota-onalar toʻlovi undirilmaydigan tarbiyalanuvchilarning rivojlanishida jismoniy yoki psixik nuqsonlar roʻyxati” soʻzlari bilan almashtirilsin; 63-bandda: ikkinchi xatboshidagi “tipdagi” soʻzi “turdagi” soʻzi bilan almashtirilsin; uchinchi xatboshidagi “tipdagi maktabgacha tashkilotlarning jismoniy yoki psixik rivojlanishida nuqsonlar” soʻzlari “turdagi maktabgacha tashkilotlarning rivojlanishida jismoniy yoki psixik nuqsonlari” soʻzlari bilan almashtirilsin; 64-bandda: birinchi xatboshidagi “tipdagi” soʻzi “turdagi” soʻzi bilan almashtirilsin; ikkinchi xatboshidagi “pedagogik” soʻzi “pedagog” soʻzi bilan almashtirilsin; uchinchi xatboshidagi “Qoʻshma tipdagi davlat maktabgacha tashkilotlarining jismoniy yoki psixik rivojlanishida nuqsonlari boʻlgan bolalarga moʻljallangan guruhlarda ishlovchi pedagogik va tibbiyot xodimlari” soʻzlari “Qoʻshma turdagi davlat maktabgacha tashkilotlarining rivojlanishida jismoniy yoki psixik nuqsonlari boʻlgan bolalarga moʻljallangan guruhlarda ishlovchi pedagog va tibbiyot xodimlari” soʻzlari bilan almashtirilsin; 69-bandda: birinchi xatboshidagi “tipdagi”, “pedagogika” soʻzlari tegishlicha “turdagi”, “pedagogik” soʻzlari bilan almashtirilsin; ikkinchi — yettinchi va toʻqqizinchi xatboshilardagi “tipdagi” soʻzi “turdagi” soʻzi bilan almashtirilsin; sakkizinchi xatboshidagi “tipdagi”, “pedagogik” soʻzlari tegishlicha “turdagi”, “pedagog” soʻzlari bilan almashtirilsin; 72 va 74-bandlardagi “mudir”, “tipdagi” soʻzlari tegishlicha “direktor”, “turdagi” soʻzlari bilan almashtirilsin. d) 4-ilova (Bolalarni koʻp tarmoqli ixtisoslashtirilgan maktabgacha taʼlim tashkilotlariga va qoʻshma tipdagi maktabgacha taʼlim tashkilotlariga yoʻllash boʻyicha tibbiy-psixologik-pedagogik komissiya toʻgʻrisida nizom)da: nomi quyidagi tahrirda bayon etilsin: 1-band quyidagi tahrirda bayon etilsin: “1. Ushbu Nizom rivojlanishida jismoniy yoki psixik nuqsonlari boʻlgan bolalarni davlat maktabgacha taʼlim tashkilotlariga yoʻllash boʻyicha Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi huzuridagi Tibbiy-psixologik-pedagogik komissiya (keyingi oʻrinlarda Komissiya deb ataladi) faoliyatini tashkil etish tartibini belgilaydi”; 3-bandda: ikkinchi xatboshidagi “jismoniy yoki psixik rivojlanishida nuqsonlari boʻlgan” soʻzlari “rivojlanishida jismoniy yoki psixik nuqsonlari boʻlgan” soʻzlari bilan almashtirilsin; uchinchi xatboshidagi “ixtisoslashtirilgan maktabgacha tashkilotiga, qoʻshma tipdagi maktabgacha tashkilotlardagi jismoniy yoki psixik rivojlanishida nuqsonlari boʻlgan bolalarga moʻljallangan guruhlarga va inklyuziv guruhlarga” soʻzlari “davlat maktabgacha taʼlim tashkilotlariga” soʻzlari bilan almashtirilsin; 5-banddagi ““Taʼlim toʻgʻrisida”gi Qonuniga” soʻzlari ““Maktabgacha taʼlim va tarbiya toʻgʻrisida”gi Qonuniga” soʻzlari bilan ilmashtirilsin; 9-bandning oltinchi xatboshisidagi “ixtisoslashtirilgan maktabgacha tashkilotda, qoʻshma tipdagi maktabgacha tashkilotlardagi jismoniy yoki psixik rivojlanishida nuqsonlari boʻlgan bolalarga moʻljallangan guruhlarda va inklyuziv guruhlarda” soʻzlari “davlat maktabgacha taʼlim tashkilotlarda rivojlanishida jismoniy yoki psixik nuqsonlari boʻlgan” soʻzlari bilan almashtirilsin; 10-bandda: birinchi xatboshidagi “toʻrt” soʻzi “bir” soʻzi bilan almashtirilsin; ikkinchi xatboshidagi “ixtisoslashtirilgan maktabgacha tashkilotlarda va qoʻshma tipdagi maktabgacha tashkilotlarda boʻsh joylar borligiga qarab, jismoniy yoki psixik rivojlanishida nuqsonlari boʻlgan” soʻzlari “davlat maktabgacha taʼlim tashkilotlarda boʻsh joylar borligiga qarab, rivojlanishida jismoniy yoki psixik nuqsonlari boʻlgan” soʻzlari bilan almashtirilsin; 17-band quyidagi tahrirda bayon etilsin: “17. Komissiya tomonidan mazkur Nizomning 15-bandida koʻrsatilmagan hujjatlar va maʼlumotlarni talab etish taqiqlanadi”; 18-banddagi “bolani ixtisoslashtirilgan maktabgacha tashkilotga yoki qoʻshma tipdagi maktabgacha tashkilotga yuborish” soʻzlari “rivojlanishida jismoniy yoki psixik nuqsonlari boʻlgan bolani davlat maktabgacha taʼlim tashkilotiga yuborish” soʻzlari bilan almashtirilsin; 20-bandda: oltinchi xatboshidagi “ixtisoslashtirilgan maktabgacha tashkilotda yoki qoʻshma tipdagi maktabgacha tashkilotda” soʻzlari “davlat maktabgacha taʼlim tashkilotida” soʻzlari bilan almashtirilsin; sakkizinchi xatboshi quyidagi tahrirda bayon etilsin: “Xulosa bolaning rivojlanishida jismoniy yoki psixik nuqsonining ogʻirlik darajasiga qarab 6 oy yoki 1 yil muddatga beriladi”; quyidagi mazmundagi toʻqqizinchi xatboshi bilan toʻldirilsin: “Agarda bola joriy oʻquv yili davomida 7 yoshga toʻlsa unga, belgilangan muddatlardan istisno holda, joriy oʻquv yili tugaguniga qadar (sentabr — may) muddatiga beriladi”; toʻqqizinchi-oʻninchi xatboshilar tegishlicha oʻninchi-oʻn birinchi xatboshilar deb hisoblansin; oʻninchi va oʻn birinchi xatboshilar quyidagi tahrirda bayon etilsin: “Bu muddat davomida bola davlat maktabgacha taʼlim tashkilotining tibbiy-psixologik-pedagogik kengashi yoʻllanmasi yoki pedagogik kengashi tavsiyasi boʻyicha Komissiya tomonidan qayta tekshiruvdan oʻtkazilishi mumkin. Xulosada koʻrsatilgan bolaning davlat maktabgacha taʼlim tashkilotida boʻlish muddati tugaganidan keyin ushbu tashkilotda uning boʻlish muddatini uzaytirish yoki uni umumiy turdagi maktabgacha tashkilot (guruh)ga oʻtkazish masalasi Komissiya tomonidan belgilanadi”; 21-bandda: birinchi xatboshidagi “bolani ixtisoslashtirilgan maktabgacha tashkilotga yoki qoʻshma tipdagi maktabgacha tashkilotga” soʻzlari “davlat maktabgacha taʼlim tashkilotiga” soʻzlari bilan almashtirilsin; ikkinchi xatboshidagi “2 yoshdan” soʻzlari “3 yoshdan” soʻzlari bilan almashtirilsin; 23-band quyidagi tahrirda bayon etilsin: “23. Komissiyaning xulosasi asosida Komissiya kotibi bolani 1 ish kuni davomida tegishli ixtisoslashtirilgan maktabgacha tashkiloti yoki qoʻshma turdagi maktabgacha tashkilotida “Bolalar bogʻchasi” maktabgacha taʼlim axborot tizimining maxsus ishlab chiqilgan xizmati orqali roʻyxatdan oʻtkazadi. Roʻyxatdan oʻtgandan soʻng, bolaning qonuniy vakiliga bola navbatga joylashtirilganligi yoki ixtisoslashtirilgan maktabgacha tashkiloti yoki qoʻshma turdagi maktabgacha tashkilotiga roʻyxatdan oʻtganligi toʻgʻrisida Komissiya kotibi tomonidan xabar beriladi. Ixtisoslashtirilgan maktabgacha tashkiloti yoki qoʻshma turdagi maktabgacha tashkilotiga roʻyxatdan oʻtganligi toʻgʻrisida xabar olgandan soʻng, bolaning qonuniy vakili tegishli ixtisoslashtirilgan maktabgacha tashkiloti yoki qoʻshma turdagi maktabgacha tashkilotiga 15 ish kuni ichida kelishi shart. Bolaning qonuniy vakili yuqorida koʻrsatilgan muddat ichida kelmagan taqdirda, ixtisoslashtirilgan maktabgacha tashkiloti yoki qoʻshma turdagi maktabgacha tashkilotida roʻyxatdan oʻtish qayta tiklash huquqisiz bekor boʻladi”; 24-band quyidagi tahrirda bayon etilsin: “24.Komissiyaning xulosasi rivojlanishida jismoniy yoki psixik nuqsonlari boʻlgan bolani ixtisoslashtirilgan maktabgacha tashkilotga, qoʻshma turdagi maktabgacha tashkilotga, umumiy turdagi davlat maktabgacha taʼlim tashkilotlardagi inklyuziv guruhlariga rasmiylashtirish uchun asos hisoblanadi. Rivojlanishida jismoniy yoki psixik nuqsonlari boʻlmagan bolani davlat maktabgacha taʼlim tashkilotga rasmiylashtirish uchun Oʻzbekiston Respublikasi Vazirlar Mahkamasi tomonidan belgilangan tartibda vakolatli organ tomonidan berilgan yoʻllanmasi asos hisoblanadi”; 25-banddagi “organlarda, ixtisoslashtirilgan maktabgacha tashkilotda va qoʻshma tipdagi maktabgacha tashkilotda” soʻzlari “va davlat maktabgacha taʼlim tashkilotida” soʻzlari bilan almashtirilsin; Nizomga ilova quyidagi tahrirda bayon etilsin: Kasalliklar nomi I. Psixik rivojlanishdagi nuqsonlar 1. Psixik rivojlanishda kechikish F83 2. Psixik-nutqiy rivojlanishda kechikish F83 3. Bolalar autizmi F84.0 II. Aqliy rivojlanishdagi nuqsonlar 1. Yengil darajadagi aqliy zaiflik F70 2. Oʻrta darajadagi aqliy zaiflik F71 III. Nutqdagi nuqsonlar 1. Ekspressiv nutqning buzilishi (nutq rivojlanishining birinchi darajali motor alaliyasi) F80.1 2. Retseptiv nutqning buzilishi (sensor alaliya) F80.2 3. Rinolaliya (nutq apparatining korreksiya boʻyicha operatsiyalardan keyingi holat) R49.2 4. Oʻrtacha va ogʻir darajadagi duduqlik F98.5 5. Dizartriya (markaziy nerv tizimining organik shikastlanishi bilan) R47.1 6. Bolalar afaziyasi F80.3 IV. Koʻrishida nuqsonlar 1. Koʻzi ojizlik (amovroz) 2. Tugʻma nuqsonlar: mikroftalm, mikrokornea, anoftalm; Toʻr pardaning rivojlanishidagi tugʻma nuqsonlar; koʻrish nervining atrofiyasi; koʻrish nervi disk va makulasining ogʻir darajadagi gipoplaziyasi; albinizm; aniridiya, koʻrish oʻtkirligi 0,4 gacha 3. Katarakta: markaziy zonada toʻliq yoki qisman xiralashish, koʻrish oʻtkirligi 0,4 gacha; afakiya (koʻz gavhari yoʻqligi, koʻrish oʻtkirligi 0,4 gacha); koʻz gavhari siljishi (joyi oʻzgarishi). 4. Glaukoma (tugʻma, ikkilamchi) 5. Refraksion anomaliyalar: kuchayib boradigan uzoqni yaxshi koʻra olmaslikning oʻrta va yuqori darajasi (kuchayish tezligi yil davomida — 0,5D dan ortiq); taxminlangan ambliopiyalar, anizometriyada refraksiyaning 3,0 D farqi bilan; Tugʻma miopiyaning oʻrta va yuqori darajasi. Uzoqni yaxshi koʻra olmaslikning asoratlangan shakli. 6. Ambliopiyalar: ambliopiyalar (disbinokulyar, refraksion, obskuratsion) tibbiy (pleoptik) davolashga muxtoj boʻlgan koʻrish pasayishining xar qanday darajasida; uzoqni yaxshi koʻra olmaslikning, yaqinni yaxshi koʻra olmaslikning, astigmatizmning yuqori darajasidagi taxminlangan ambliopiyalar; Tugʻma miopiyaning oʻrta va yuqori darajasi. Uzoqni yaxshi koʻra olmaslikning asoratlangan shakli. 7. Toʻr pardaning koʻchishi V. Eshitishida nuqsonlar N90.3 1. 2 darajali neyrosensor eshitish pastligi (eshitishning 41 — 55db gacha pasayishi (binaural quloq protezlash)) 2. 3 darajali neyrosensor eshitish pastligi (eshitishning 56 — 70 db gacha pasayishi (quloq protezlash)) 3. 3-4 darajali neyrosensor eshitish pastligi (eshitishning 71 — 90 db gacha pasayishi (agar miyaining eshitish markazi jarohat olmagan boʻlsa, koxlear implantatsiya operatsiyasigacha)) 4. 4 darajali neyrosensor eshitish pastligi va karlik (eshitishning 91 db gacha pasayishi (agar miyaning eshitish markazi jarohat olmagan boʻlsa, koxlear implantatsiya operatsiyasigacha) 5. Karlik yoki kar-soqovlik (eshitishning 91 db dan ortiq pasayishi (koxlear implantatsiya operatsiyasigacha) 6. Koxlear implantatsiyadan keyin VI. Tayanch-harakat apparati nuqsonlari 1. 3 va 4 darajali skolioz (tugʻma va orttirilgan) 2. Koʻkrak qafasining 3 va 4 darajali girdobsimon deformatsiyasi 3. Koʻkrak qafasining 3 va 4 darajali kilsimon deformatsiyasi 4. 3 va 4 darajali kifoz 5. Artrogripoz 6. Bolalar serebral falaji (BSF) va boshqa nevrologik patologiyalar oqibatida ortopedik deformatsiyalari 7. 1 darajali Kiari anomaliyalari 8. Osteomiyelit asoratlari (jarrohlik muolajasidan keyingi holatlar) 9. Tugʻma maymoqlik (jarrohlik muolajasidan keyingi holatlar) 10. Qoʻl va oyoqlarda jarohatdan keyingi boʻgʻimlar kontrakturasi 11. Ortopediyadagi suyak skeletining tizim kasalliklari (axondroplaziya, disxondroplaziya, xondrodistrofiya) 12. Raxit asoratida oyoqlar ogʻir darajali deformatsiyalari (valgus va varus deformatsiyalar) 13. Tugʻma son chiqishi (konservativ davolashdan keyingi holat, operativ davolashdan keyingi holat) VII. Ikki va undan ortiq buzilishi bor bolalar”. e) Quyidagi mazmundagi 5-ilova qoʻshilsin: 1. Mazkur Nizom Reabilitatsiya markaziga ega davlat koʻp tarmoqli ixtisoslashtirilgan maktabgacha taʼlim tashkiloti (keyingi oʻrinlarda Ixtisoslashtirilgan tashkilot deb ataladi) maqsadlari va vazifalari, huquqlari, majburiyatlari hamda javobgarligini, shuningdek uning faoliyatini tashkil etish tartibini belgilaydi. 2. Ushbu Nizom umumiy tipdagi davlat tashkilotlari, koʻp tarmoqli ixtisoslashtirilgan maktabgacha taʼlim tashkilotlari va qoʻshma turdagi maktabgacha taʼlim tashkilotlariga tatbiq etilmaydi. 3. Ixtisoslashtirilgan tashkilot oʻz faoliyatini Oʻzbekiston Respublikasi Konstitutsiyasiga, “Maktabgacha taʼlim va tarbiya toʻgʻrisida”gi Oʻzbekiston Respublikasi Qonuniga va boshqa qonunlarga, Oʻzbekiston Respublikasi Oliy Majlisi palatalari qarorlariga, Oʻzbekiston Respublikasi Prezidenti farmonlari, qarorlari va farmoyishlariga, Oʻzbekiston Respublikasi Vazirlar Mahkamasi qarorlari va farmoyishlariga, Ilk va maktabgacha yoshdagi bolalar rivojlanishiga qoʻyiladigan davlat talablariga, ushbu Nizomga hamda oʻz ustaviga muvofiq olib boradi. 4. Ixtisoslashtirilgan tashkilotning faoliyati rivojlanishida jismoniy yoki psixik nuqsonlari boʻlgan bolalarning maktabgacha taʼlim olishiga, shuningdek ularni tarbiyalash va reabilitatsiya qilishga qaratilgan. 5. Ixtisoslashtirilgan tashkilot akkreditatsiyasi attestatsiya asosida qonun hujjatlarida belgilangan tartibda vakolatli davlat organi tomonidan amalga oshiriladi. 6. Ixtisoslashtirilgan tashkilot yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va davlat tilidagi oʻz nomi yozilgan muhrga hamda shtampga, mustaqil balansga, budjet va budjetdan tashqari shaxsiy gʻazna hisobvaraqlariga ega boʻladi. 7. Ixtisoslashtirilgan tashkilotning maqsadlari quyidagilardan iborat: bolaning taʼlim olishga boʻlgan huquqini amalga oshirilishini taʼminlash; bolalarni oʻqitish va tarbiyalash, jamiyatga moslashtirish, shuningdek, rivojlanishidagi nuqsonlarni korreksiyalash uchun qulay shart-sharoitlar yaratish; bolalarning yosh va oʻziga xos imkoniyatlariga, qobiliyatlari va ehtiyojlariga muvofiq ularning jismoniy, aqliy va maʼnaviy kamol topishini taʼminlash; bolaning shaxsini shakllantirish, uning ijodiy qobiliyatlarini rivojlantirish, uning ijtimoiy tajriba orttirishini taʼminlash; nogironligi boʻlgan bolalarga, rivojlanishida jismoniy yoki psixik nuqsonlari boʻlgan bolalarga, shuningdek bunday bolalar tarbiyalanayotgan oilalarga malakali ijtimoiy-maishiy, ijtimoiy-psixologik, ijtimoiy-pedagogik, ijtimoiy-iqtisodiy, ijtimoiy-huquqiy yordam koʻrsatish, jamiyatdagi, oiladagi hayotga, oʻqishga va mehnat qilishga imkon qadar toʻliq hamda oʻz vaqtida moslashishiga koʻmaklashish. 8. Ixtisoslashtirilgan tashkilotning vazifalari quyidagilardan iborat: Ilk va maktabgacha yoshdagi bolalar rivojlanishiga qoʻyiladigan davlat talablariga, shuningdek, ular asosida ishlab chiqilgan taʼlim-tarbiya va korreksion ishlarni tashkil etish dasturlariga muvofiq tarbiyalanuvchilarga taʼlim-tarbiya va korreksion-pedagogik yordam berilishini taʼminlash; bolalarda Vatanga muhabbat, oilaga hurmat bilan munosabatda boʻlish, milliy qadriyatlar va urf-odatlarga hurmat, oʻziga va atrof-muhitga ongli munosabatda boʻlish ruhida tarbiyalash; tibbiy abilitatsiya va reabilitatsiya oʻtkazish, bolalar rivojlanishidagi nuqsonlarni kompensatsiya va korreksiya qilish; bolalarga sifatli maktabgacha taʼlim va tarbiya olish imkonini beradigan shart-sharoitlar yaratish; bolalarning ijtimoiy moslashuvchanligini hamda taʼlim va tarbiya olishni davom ettirishga tayyorligini taʼminlash; bolalarni umumtaʼlim muassasalarida oʻqishga tayyorlash; oʻquv jarayoniga zamonaviy taʼlim dasturlari va texnologiyalarni joriy etish. 9. Oʻzbekiston Respublikasi Maktabgacha taʼlim vazirligi Ixtisoslashtirilgan tashkilotning muassisidir. 10. Ixtisoslashtirilgan tashkilot muassis tomonidan tashkil etiladi va qonunchilik hujjatlarida belgilangan tartibda davlat roʻyxatidan oʻtkaziladi. 11. Ixtisoslashtirilgan tashkilot koʻp tarmoqli ixtisoslashtirilgan maktabgacha taʼlim tashkiloti va reabilitatsiya markazidan iborat, shuningdek oʻz tuzilmasida bolalar va ularning qonuniy vakillari bilan vaqtinchalik yashaydigan xostelga ega boʻlishi mumkin. 12. Ixtisoslashtirilgan tashkilotda muassis bilan kelishilgan holda faoliyati Ixtisoslashtirilgan tashkilot faoliyatining ustav turlariga zid boʻlmagan qoʻshimcha boʻlimlar, xizmatlar, tarkibiy boʻlinmalar ochilishi mumkin. Barcha tarkibiy boʻlinmalar oʻz faoliyatida Ixtisoslashtirilgan tashkilotning direktoriga boʻysunadi. 13. Ixtisoslashtirilgan tashkilotning bino va inshootlari Oʻzbekiston Respublikasi Maktabgacha taʼlim vazirligi bilan kelishilmasdan xususiylashtirilishi, musodara qilinishi va qayta ixtisoslashtirilishi mumkin emas. 14. Ixtisoslashtirilgan tashkilot oʻquv yili tugaganidan keyin qonunchilik hujjatlarida belgilangan tartibda qayta tashkil etiladi yoki tugatiladi. Ixtisoslashtirilgan tashkilotni qayta tashkil etish yoki tugatish jarayonida tarbiyalanuvchilarni boshqa davlat maktabgacha taʼlim tashkilotlariga oʻtkazish Qoraqalpogʻiston Respublikasi maktabgacha taʼlim vazirligi, viloyat maktabgacha taʼlim boshqarmalari, Toshkent shahar maktabgacha taʼlim bosh boshqarmasi tomonidan bolaning qonuniy vakillari bilan kelishilgan holda amalga oshiriladi. 15. Ixtisoslashtirilgan tashkilot quyidagi huquqlarga ega: tasdiqlangan moslashtirilgan taʼlim dasturi asosida mustaqil ravishda oʻz taʼlim dasturini ishlab chiqish; bolaning qonuniy vakillari bilan hamkorlik qilish; maktabgacha taʼlim tizimini rivojlantirish boʻyicha innovatsion faoliyatda qatnashish. Ixtisoslashtirilgan tashkilot qonunchilik hujjatlariga muvofiq boshqa huquqlarga ham ega boʻlishi mumkin. 16. Ixtisoslashtirilgan tashkilot: bolalarning jismoniy oʻsishi va sogʻligʻi mustahkamlanishi uchun sanitariya-gigiyena meʼyorlariga muvofiq shart-sharoitlar yaratishi va ularga rioya etilishini taʼminlashi; Oʻzbekiston Respublikasi Sogʻliqni saqlash vazirligi tomonidan tasdiqlangan tegishli nozologiyalarni davolash standartlariga muvofiq bolalarning abilitatsiyasi va reabilitatsiyasini oʻtkazish uchun shart-sharoitlarni yaratishi; taʼlim-tarbiya va korreksion-pedagogik jarayonini tashkil etishda qoʻllaniladigan shakllar, usullar va vositalarning bolalarning yosh, psixik va fiziologik xususiyatlari, qiziqishlari, qobiliyatlari, manfaatlari va ehtiyojlariga mos kelishini taʼminlashi; bolalar toʻgʻri ovqatlanishini va ularga tibbiy yordam koʻrsatilishini tashkil etish uchun zarur shart-sharoitlar yaratishi; bolalarni shaxsga yoʻnaltirilgan yondashuvni qoʻllagan holda umumtaʼlim muassasalarida oʻqishga sifatli tayyorlashni taʼminlashi; maktabgacha taʼlim sifatini taʼminlash ustidan nazorat olib borishda, salomatlikni muhofaza qilish va mustahkamlash, abilitatsiya va reabilitatsiya tadbirlarini oʻtkazishda vakolatli davlat organlariga koʻmaklashishi; Ixtisoslashtirilgan tashkilotdagi guruhlarni ixtisoslashtirilgan maktabgacha taʼlimga qoʻyiladigan talablarga muvofiq bolalar bilan toʻldirilishi. zarur moddiy-texnik bazasi va malakali tibbiyot xodimlari mavjud boʻlganda, asosiy taʼlim-tarbiya faoliyati bilan birga pulli davolash-sogʻlomlashtirish xizmatlarini koʻrsatishi shart. Ixtisoslashtirilgan tashkilotning qonun hujjatlariga muvofiq boshqa majburiyatlari ham boʻlishi mumkin. 17. Ixtisoslashtirilgan tashkilot quyidagilar uchun javob beradi: bolalarning huquqlari va qonuniy manfaatlarini taʼminlash; bolalar Ixtisoslashtirilgan tashkilotda boʻlgan vaqtida ularning hayotini himoya qilishni va sogʻligʻini mustahkamlashni tashkil etish; belgilangan talablarga muvofiq taʼlim-tarbiya, korreksion-pedagogik hamda reabilitatsiya jarayonlarini amalga oshirish; bolani tarbiyalash va taʼlim berish masalalari boʻyicha uning qonuniy vakillariga maslahatlar bilan yordam berish; umumtaʼlim dasturlarini amalga oshirishni tegishli sifatda va belgilangan hajmda taʼminlash; ushbu Nizomda nazarda tutilgan vazifalar va funksiyalarni bajarish. 18. Ixtisoslashtirilgan tashkilotning faoliyati ustidan monitoring hamda nazorat vakolatli davlat organlari tomonidan qonun hujjatlariga muvofiq amalga oshiriladi. 19. Oʻquv jarayonidan siyosiy maqsadlarda yoki taʼlim olayotgan bolalarni Oʻzbekiston Respublikasi Konstitutsiyasi va qonun hujjatlariga zid harakatlarni sodir etishga undash uchun foydalanish taqiqlanadi. 20. Koʻp tarmoqli ixtisoslashtirilgan maktabgacha taʼlim tashkiloti (keyingi oʻrinlarda ixtisoslashtirilgan maktabgacha tashkilot deb ataladi) Ixtisoslashtirilgan tashkilotning tarkibiy boʻlinmasi hisoblanib, u yerda tarbiyalanuvchilarga taʼlim va tarbiya beriladi. 21. Bolalarni ixtisoslashtirilgan maktabgacha tashkilotga qabul qilish ushbu tashkilotda boʻsh joylar boʻlsa, kalendar yil davomida amalga oshiriladi. Bolalar ularning qonuniy vakillari roziligi bilan quyidagilar asosida qabul qilinadi: Tibbiy-psixologik-pedagogik komissiyasining belgilangan tartibda berilgan xulosasi; Oʻzbekiston Respublikasi Sogʻliqni saqlash vazirligi tomonidan tasdiqlangan shakl boʻyicha bolaning tibbiy kartasi va profilaktik emlash kartasi. 22. Ixtisoslashtirilgan maktabgacha tashkilotda boʻlish davri va bolalar bilan oʻtkaziladigan korreksion ishlar muddati Tibbiy-psixologik-pedagogik komissiya tomonidan belgilanadi. 23. Ixtisoslashtirilgan maktabgacha tashkilotda jismoniy yoki psixik rivojlanishida nuqsonlari boʻlgan 2 yoshdan 7 yoshgacha tarbiyalanuvchilar kontingentiga muvofiq quyidagi guruhlar tuziladi: eshitishida ogʻir nuqsonlari boʻlgan tarbiyalanuvchilar uchun; koʻrishida ogʻir nuqsonlari boʻlgan tarbiyalanuvchilar uchun; psixik rivojlanishda kechikayotgan tarbiyalanuvchilar uchun; aqliy zaiflik bilan tarbiyalanuvchilar uchun; tayanch-harakat apparatida nuqsonlari boʻlgan tarbiyalanuvchilar uchun. 24. Ixtisoslashtirilgan maktabgacha tashkilotda guruhlar bolalarning toifasiga va yoshiga qarab toʻldiriladi hamda tegishli ravishda quyidagilarni tashkil etadi: kar tarbiyalanuvchilarga moʻljallangan guruhlarda — kamida 8 nafar va koʻpi bilan 10 nafar tarbiyalanuvchi; zaif eshituvchi tarbiyalanuvchilarga moʻljallangan guruhlarda — kamida 10 nafar va koʻpi bilan 12 nafar tarbiyalanuvchi; koʻzi ojiz tarbiyalanuvchilarga moʻljallangan guruhlarda — kamida 8 nafar va koʻpi bilan 10 nafar tarbiyalanuvchi; zaif koʻruvchi tarbiyalanuvchilarga moʻljallangan guruhlarda — kamida 10 nafar va koʻpi bilan 12 nafar tarbiyalanuvchi; tayanch-harakat apparatida nuqsonlar boʻlgan tarbiyalanuvchilarga moʻljallangan guruhlarda — kamida 15 nafar va koʻpi bilan 18 nafar tarbiyalanuvchi; gemiparez, monoparez, plegiya asoratlari bilan tarbiyalanuvchilarga moʻljallangan guruhlarda — kamida 10 nafar va koʻpi bilan 12 nafar tarbiyalanuvchi; bolalar serebral falaji sindromi asoratlari bilan tarbiyalanuvchilarga moʻljallangan guruhlarda — kamida 8 nafar va koʻpi bilan 10 nafar tarbiyalanuvchi; yengil darajada aqli zaif boʻlgan uch yoshdan katta tarbiyalanuvchilarga moʻljallangan guruhlarda — kamida 8 nafar va koʻpi bilan 12 nafar tarbiyalanuvchi; oʻrta darajada aqliy zaif boʻlgan uch yoshdan katta tarbiyalanuvchilarga moʻljallangan guruhlarda — kamida 6 nafar va koʻpi bilan 10 nafar tarbiyalanuvchi; autizm bilan uch yoshdan katta tarbiyalanuvchilarga moʻljallangan guruhlarda — kamida 8 nafar va koʻpi bilan 10 nafar tarbiyalanuvchi; psixik rivojlanishida kechikayotgan uch yoshdan katta bolalarga moʻljallangan guruhlarda — kamida 10 nafar va koʻpi bilan 12 nafar tarbiyalanuvchi; murakkab nuqsonli (ikki va undan ortiq nuqsonli) tarbiyalanuvchilarga moʻljallangan guruhlarda — kamida 8 nafar va koʻpi bilan 10 nafar tarbiyalanuvchi. 25. Ixtisoslashtirilgan maktabgacha tashkilotda ovqatlanish qonun hujjatlarida belgilangan tartibda tashkil etiladi va amalga oshiriladi. Ixtisoslashtirilgan maktabgacha tashkilotda tarbiyalanuvchilarning ovqatlanishini tashkil etish uchun javobgarlik Ixtisoslashtirilgan tashkilotning direktori zimmasiga yuklanadi. 26. Ixtisoslashtirilgan maktabgacha tashkilotga quyidagi nuqsonlari boʻlgan bolalar qabul qilinmaydi: ogʻir va chuqur darajadagi aqliy zaiflik; shizofreniya, hissiy irodaning chuqur buzilishlari; tez-tez takrorlanuvchi umumlashgan epileptik xurujlar; turli sababli psixopatiya va psixopatsimon holatlarning ogʻir shakllari; asab tizimining organik shikastlanganligi sababli siydik va najas ushlab turolmaslik; yurak-qon tomir, nafas olish va ovqat hazm qilish tizimining xuruj va dekompensatsiya bosqichi; koʻzi koʻr qulogʻi karlar. 27. Bolalar ixtisoslashtirilgan maktabgacha tashkilotdan quyidagilar asosida chiqariladi: bolani qonuniy vakillarining arizasi; sogʻliqni saqlash organlari muassasalarining tibbiy koʻrsatmalari; Ixtisoslashtirilgan tashkilot va bolaning qonuniy vakillarning oʻrtasidagi shartnoma shartlarining bajarilmasligi; Ixtisoslashtirilgan tashkilot tibbiy-psixologik-pedagogik kengashining xulosasi; Tibbiy-psixologik-pedagogik komissiyaning xulosasida koʻrsatilgan bolaning ixtisoslashtirilgan maktabgacha tashkilotda boʻlish muddati tugashi; maktab yoshiga yetishi (7 yosh). 28. Ixtisoslashtirilgan maktabgacha tashkilot maktabgacha taʼlimga qoʻyiladigan davlat talablariga muvofiq bolalarni taʼlim olishi, tarbiyalashni, ularni parvarishlashni va bolalarga korreksion-pedagogik yordamni koʻrsatishni taʼminlaydi. 29. Ixtisoslashtirilgan maktabgacha tashkilotdagi taʼlim-tarbiya jarayonining mazmun-mohiyati Ilk va maktabgacha yoshdagi bolalar rivojlanishiga qoʻyiladigan davlat talablariga muvofiq Oʻzbekiston Respublikasi Maktabgacha taʼlim vazirligi tomonidan tasdiqlangan taʼlim dasturi asosida ishlab chiqilgan (shu jumladan, mualliflik, moslashtirilgan va boshqa) dastur bilan belgilanadi. 30. Taʼlim-tarbiya jarayoni mashgʻulotlarning yillik, taqvim-mavzuli rejalari va jadvali bilan tartibga solinadi. 31. Ixtisoslashtirilgan maktabgacha tashkilot qonun hujjatlariga hamda Ilk va maktabgacha yoshdagi bolalar rivojlanishiga qoʻyiladigan davlat talablariga muvofiq bolalarga taʼlim-tarbiya berish shakllari, vositalari va usullarini tanlaydi. 32. Taʼlim-tarbiya jarayoni ishlab chiqiladigan yakka tartibdagi yoʻnalish asosida bolalarning oʻziga xos xususiyatlari hisobga olingan holda tashkil etiladi. Mashgʻulotlar frontal, kichik guruh va yakka tartibda olib boriladi. Guruhlar va korreksion-taʼlim kabinetlar zarur ixtisoslashtirilgan asbob-uskuna va jihozlar bilan taʼminlangan boʻlishi kerak. 33. Rivojlanishida jismoniy yoki psixik nuqsonlari boʻlgan bolalarga quyidagi tamoyillar asosida taʼlim beriladi va tarbiyalanadi: taʼlimning korreksion yoʻnaltirilganligi; ijtimoiy moslashuvi; taʼlim-tarbiya jarayonini tashkil etishda taʼlimning maxsus metodologiyasidan va toifalangan yondashuvdan foydalanish. 34. Ixtisoslashtirilgan maktabgacha tashkilotda besh kunlik ish haftasi belgilanadi. Bolalar tashkilotda boʻladigan muddatga qarab guruhlar: toʻliq kunli guruhlar (kuniga 10,5 soatgacha); bolalar kechayu kunduz boʻladigan guruhlar (24 soat) boʻlishi mumkin. 35. Ixtisoslashtirilgan maktabgacha tashkilotda ishlash tartibi va tarbiyalanuvchilarning boʻlish muddati Ixtisoslashtirilgan tashkilotning ustavida va muassis qarorida belgilanadi. 36. Ixtisoslashtirilgan tashkilot va bolaning qonuniy vakillari oʻrtasidagi oʻzaro munosabatlar bola ixtisoslashtirilgan maktabgacha tashkilotga joylashtirilganda tuziladigan shartnoma bilan tartibga solinadi. Bola ixtisoslashtirilgan maktabgacha tashkilotda boʻladigan vaqt ushbu shartnomada koʻrsatiladi. 37. Taʼlim-tarbiya jarayoni ixtisoslashtirilgan maktabgacha tashkilotning maxsus maktabgacha taʼlim boʻyicha tegishli malakaga ega pedagog xodimlari tomonidan oʻtkaziladi. Taʼlim jarayonining psixologik-pedagogik kuzatuvi psixologlar tomonidan amalga oshiriladi. 38. Pedagog xodimlari taʼlim-tarbiya jarayonini tashkil etish uchun Oʻzbekiston Respublikasining qonun hujjatlariga muvofiq javob beradi. Ixtisoslashtirilgan maktabgacha tashkilot faoliyatiga va taʼlim-tarbiya jarayonini tashkil etishga umumiy rahbarlik Ixtisoslashtirilgan tashkilotning oʻquv-tarbiya ishlari boʻyicha direktor oʻrinbosari tomonidan amalga oshiriladi. 39. Taʼlim-tarbiya davlat tilida hamda “Davlat tili toʻgʻrisida”gi Oʻzbekiston Respublikasi Qonuniga muvofiq boshqa tillarda olib boriladi. 40. Ixtisoslashtirilgan maktabgacha tashkilotda taʼlim-tarbiya jarayoni ishtirokchilari quyidagilardan iborat: tarbiyalanuvchilar; pedagog xodimlari; tibbiyot xodimlari va boshqa xodimlar; bolaning qonuniy vakillari. 41. Ixtisoslashtirilgan maktabgacha tashkilot tarbiyalanuvchilari quyidagi huquqlarga ega: bepul maktabgacha taʼlim olish; reabilitatsiya va tibbiy xizmatlardan foydalanish; Oʻzbekiston Respublikasi Sogʻliqni saqlash vazirligi tomonidan tasdiqlangan dori-darmonlar roʻyxatiga asosan dori vositalari bilan bepul taʼminlanish; Oʻzbekiston Respublikasida tasdiqlangan sanitariya qoidalari va meʼyorlariga muvofiq ovqatlanish. Ixtisoslashtirilgan maktabgacha tashkilot tarbiyalanuvchilarining boshqa huquq va majburiyatlari qonun hujjatlari va Ixtisoslashtirilgan tashkilot ustaviga muvofiq belgilanadi. 42. Tegishli ixtisoslashtirilgan maʼlumotga, kasbiy tayyorgarlikka, yuksak axloqiy xislatlarga ega shaxslar Ixtisoslashtirilgan maktabgacha tashkilotda pedagogika faoliyati bilan shugʻullanish huquqiga ega. 43. Bolaning qonuniy vakillari ixtisoslashtirilgan maktabgacha tashkilotning taʼlim-tarbiya faoliyati, oʻz farzandiga berilayotgan taʼlim va koʻrsatilayotgan reabilitatsiya yordami bilan ushbu tashkilotning ishiga aralashmay tanishish huquqiga ega. 44. Reabilitatsiya tadbirlari Ixtisoslashtirilgan tashkilotning tarkibiy boʻlinmasi hisoblangan reabilitatsiya markazida shtatdagi tibbiyot va pedagog xodimlari, shuningdek Ixtisoslashtirilgan tashkilotga hududiy biriktirilgan sogʻliqni saqlash organlari muassasalarining tibbiyot xodimlari tomonidan amalga oshiriladi. 45. Reabilitatsiya markazining tibbiyot va pedagog xodimlari Oʻzbekiston Respublikasi Sogʻliqni saqlash vazirligi tomonidan tasdiqlagan davolash standartlariga muvofiq bolalarning rivojlanishidagi nuqsonlarini korreksiya qilish, rivojlanishida jismoniy yoki psixik nuqsonlari boʻlgan bolalarni tibbiy reabilitatsiya, abilitatsiya qilish va ijtimoiy moslashuvga qaratilgan reabilitatsiya tadbirlarini oʻtkazadi. 46. Belgilangan davolash kursi doirasida reabilitatsiya tadbirlarini oʻtkazish ixtisoslashtirilgan maktabgacha tashkilotning har bir tarbiyalanuvchisi uchun yakka tartibda mashgʻulotlar jadvalini hisobga olgan holda rejalashtiriladi. 47. Ixtisoslashtirilgan maktabgacha tashkilotning tarbiyalanuvchilaridan tashqari reabilitatsiya markazi Tibbiy-psixologik-pedagogik komissiya tomonidan yuborilgan nogironligi boʻlgan bolalarni va rivojlanishida jismoniy yoki psixik nuqsonlari boʻlgan 2 yoshdan 18 yoshgacha boʻlgan bolalarni ham ambulator sharoitida qabul qiladi va reabilitatsiya tadbirlarini oʻtkazadi. Bolalarni ambulator sharoitida qabul qilishda ularga koʻrsatiladigan reabilitatsiya muolajalarni davriyligi yakka tartibdagi reabilitatsiya dasturida belgilanadi, unda bir oy davomida reabilitatsiya muolajalari kursini olish, bolaning sogʻligʻi holatiga qarab va Ixtisoslashtirilgan tashkilotni Tibbiy-psixologik-pedagogik kengashining tavsiyalari boʻyicha 3 yoki undan koʻproq oydan soʻng muolajalarni takroran oʻtkazish nazarda tutiladi. 48. Reabilitatsiya markazida ixtisoslashtirilgan maktabgacha tashkilotining har bir tarbiyalanuvchisiga hamda ambulator sharoitida davolanish kursidan oʻtgan bola uchun belgilangan namunadagi tibbiy kartasi ochiladi. Tarbiyalanuvchining ixtisoslashtirilgan maktabgacha tashkilotda boʻlish muddati tugagandan keyin yoki ambulator sharoitida davolanish kursi tugaganidan soʻng bolaning qonuniy vakillari yashash joyi boʻyicha tibbiyot muassasasi uchun tibbiy kartasidan koʻchirma beriladi. 49. Reabilitatsiya markazida besh kunlik ish haftasi belgilanadi. Qabul qilish jadval boʻyicha belgilangan vaqtda — har kuni 7,2 soatdan amalga oshiriladi. 50. Reabilitatsiya markazi qonun hujjatlarida belgilangan tartibda bola yashash joyi boʻyicha tuman (shahar) markaziy koʻp tarmoqli poliklinikaning yoʻllanmasi asosida, yuqumli kasalliklar bilan aloqa boʻlmaganligi haqidagi maʼlumotnomani albatta talab qilgan holda, qoʻshimcha pulli ambulator xizmatlarini tashkil etishga haqli. 51. Tibbiy jismoniy tarbiya boʻyicha mashgʻulotlar tibbiy jismoniy tarbiya instruktori yoki tegishli tayyorgarlikka ega oʻqituvchi tomonidan oʻtkaziladi. 52. Reabilitatsiya markazida barcha sogʻlomlashtirish va reabilitatsiya tadbirlari toʻgʻri tashkil etilishi hamda oʻtkazilishi ustidan nazorat sogʻliqni saqlash hududiy boshqarish organlari tomonidan olib boriladi. Sogʻliqni saqlash hududiy boshqarish organlari reabilitatsiya markazini tibbiyot kadrlari bilan toʻldirish, ularning malakasini oshirish, shuningdek davolash va sogʻlomlashtirishning zamonaviy texnologiyalari hamda usullarini keng jalb qilish, maslahatlari bilan yordam koʻrsatishi uchun yuqori malakali mutaxassislarni jalb qilish uchun masʼuldir. 53. Ixtisoslashtirilgan tashkilotning shtatdagi xodimlari sogʻliqni saqlash muassasalarida bepul tibbiy tekshiruvdan oʻtadi. 54. Tibbiyot va pedagog xodimlar Oʻzbekiston Respublikasining qonun hujjatlariga muvofiq reabilitatsiya jarayonini tashkil etish uchun javob beradi. Reabilitatsiya markazi faoliyatiga va reabilitatsiya jarayonini tashkil etishga umumiy rahbarlik Ixtisoslashtirilgan tashkilotning davolash ishlari boʻyicha direktor oʻrinbosari tomonidan amalga oshiradi. 55. Ixtisoslashtirilgan tashkilotlarga bola ambulator sharoitida belgilangan davolash kursi doirasida reabilitatsiya muolajalarini oladigan davrda bola (bolalar) oʻz qonuniy vakillari bilan birgalikda vaqtinchalik yashashi uchun xostel tashkil etishga ruxsat berilsin. 56. Xostellar yuridik maqomga ega boʻlmaydi va Ixtisoslashtirilgan tashkilotlar tomonidan boshqariladi. 57. Xostellar asosan oʻzini-oʻzi moliyalashtirish mablagʻlari hisobiga saqlanadi. Shuningdek yuridik va jismoniy shaxslarning homiylik (begʻaraz) yordamlari va qonun hujjatlarida taqiqlanmagan boshqa manbalardan mablagʻ jalb qilinishi mumkin. 58. Xostellardan tushgan tushumlar Davlat budjetiga undiriladigan soliqlar, Respublika yoʻl jamgʻarmasiga yigʻimlar va davlat maqsadli jamgʻarmalariga majburiy ajratmalardan ozod qilinsin. 59. Xostellardan foydalanish tartibini Oʻzbekiston Respublikasi Maktabgacha taʼlim vazirligi tomonidan belgilanadi. 60. Ixtisoslashtirilgan tashkilotning faoliyati quyidagilar hisobiga moliyalashtiriladi: Oʻzbekiston Respublikasi Davlat budjeti mablagʻlari; jismoniy va yuridik shaxslarning ixtiyoriy xayriya ehsonlari; pulli xizmatlar; qonun hujjatlarida taqiqlanmagan boshqa manbalar. Ixtisoslashtirilgan tashkilot qonun hujjatlarida belgilangan tartibda qoʻshimcha daromadlar olish huquqiga ega. 61. Ixtisoslashtirilgan tashkilotga qoʻshimcha budjet mablagʻlarini jalb qilish budjetdan moliyalashtirishni kamaytirishga olib kelmaydi. 62. Ixtisoslashtirilgan maktabgacha tashkilotda bolalarni saqlash uchun ota-onalar toʻlovi undirilmaydi. 63. Ixtisoslashtirilgan tashkilot oʻzi tomonidan tasdiqlangan va qonun hujjatlarida belgilangan tartibda roʻyxatga olingan xarajatlar smetasi asosida moliyalashtiriladi. 64. Ixtisoslashtirilgan tashkilotda xodimlar ish haqi qonun hujjatlariga muvofiq belgilanadi. Ixtisoslashtirilgan tashkilotda rahbarlar, pedagog va tibbiyot xodimlari, shuningdek, tarbiyachilar yordamchilari lavozim maoshlariga hamda bazaviy tarif stavkalariga 100 foiz miqdorida qoʻshimcha toʻlov toʻlanadi. 65. Ixtisoslashtirilgan tashkilot tegishli davlat organlariga qonun hujjatlarida belgilangan tartibda moliyaviy va statistik hisobot taqdim etadi. 66. Ixtisoslashtirilgan tashkilotning moliya-xoʻjalik faoliyati Oʻzbekiston Respublikasi Moliya vazirligining Davlat moliyaviy nazorati bosh boshqarmasi va uning hududiy boshqarmalari tomonidan nazorat qilinadi. 67. Ixtisoslashtirilgan tashkilot qonunchilik hujjatlariga, ushbu Nizomga va Ixtisoslashtirilgan tashkilotining ustaviga muvofiq boshqariladi. 68. Ixtisoslashtirilgan tashkilotning boshqaruv organlari quyidagilardan iborat: Pedagogik kengashi; Kuzatuv kengashi; Ixtisoslashtirilgan tashkilot direktori. 69. Ixtisoslashtirilgan tashkilot Pedagogik kengashi: Ixtisoslashtirilgan tashkilotda taʼlim-tarbiya jarayonini takomillashtirish masalalarini koʻrib chiqadi; Ixtisoslashtirilgan tashkilot ish rejasini hamda pedagog xodimlarning pedagogik yuklamasini belgilaydi; Ixtisoslashtirilgan tashkilot taʼlim dasturini amalga oshirish natijalarini baholaydi; Ixtisoslashtirilgan tashkilot bolaning qonuniy vakillari bilan hamkorligi tartibini belgilaydi; Ixtisoslashtirilgan tashkilot pedagog xodimlari malakasini oshirish, ularning ijodiy tashabbusini rivojlantirish, taʼlim jarayoniga fan yutuqlarini va ilgʻor pedagogik tajribani joriy etish masalalarini muhokama qiladi; Ixtisoslashtirilgan tashkilot xodimlarini maʼnaviy va moddiy ragʻbatlantirish masalalarini koʻrib chiqadi; Ixtisoslashtirilgan tashkilot direktori va pedagog xodimlari hisobotlarini eshitadi. Ixtisoslashtirilgan tashkilot Pedagogik kengashi qonun hujjatlariga muvofiq boshqa vakolatlarni ham bajarishi mumkin. 70. Ixtisoslashtirilgan tashkilotda bolani tarbiyalash, rivojlantirish va taʼlim berishda koʻmaklashish maqsadida Kuzatuv kengashi tashkil etiladi. Uning tarkibi ushbu tashkilotga boradigan bolalarning qonuniy vakillari, uning xodimlari, shuningdek nodavlat notijorat tashkilotlar vakillaridan tuziladi. Ixtisoslashtirilgan tashkilotning Kuzatuv kengashi: Ixtisoslashtirilgan tashkilotni rivojlantirishning ustuvor yoʻnalishlarini belgilaydi; Oʻzbekiston Respublikasi Maktabgacha taʼlim vazirligining hududiy boʻlinmasi tomonidan tavsiya etilgan nomzodlar orasidan Ixtisoslashtirilgan tashkilot direktorini saylaydi, shuningdek uni egallagan lavozimidan ozod qilish boʻyicha takliflarni belgilangan tartibda kiritadi; Ixtisoslashtirilgan tashkilot direktorining uning faoliyatini takomillashtirish yuzasidan koʻrilayotgan chora-tadbirlar, moliya-xoʻjalik holati, daromadlar va xarajatlar, budjet, budjetdan tashqari, homiylik va boshqa mablagʻlardan foydalanish toʻgʻrisidagi davriy hisobotlarini eshitadi; Ixtisoslashtirilgan tashkilot direktori, pedagog xodimlari va boshqa xodimlari faoliyatiga taalluqli ijtimoiy soʻrovlar oʻtkazadi; Maktabgacha taʼlim hududiy boshqaruv organlariga Ixtisoslashtirilgan tashkilot xodimlarini ragʻbatlantirish toʻgʻrisida takliflar kiritadi. Ixtisoslashtirilgan tashkilotning Kuzatuv kengashi qonun hujjatlariga muvofiq boshqa vakolatlarni ham bajarishi mumkin. 71. Ixtisoslashtirilgan tashkilot Kuzatuv kengashining faoliyatini tashkil etish tartibi Oʻzbekiston Respublikasi Maktabgacha taʼlim vazirligi tomonidan belgilanadi. 72. Ixtisoslashtirilgan tashkilotga Oʻzbekiston Respublikasi Maktabgacha taʼlim vazirligi bilan kelishgan holda maktabgacha taʼlim hududiy boshqaruv organlari tomonidan tavsiya etilgan nomzodlar orasidan Kuzatuv kengashi tomonidan tanlanadigan direktor rahbarlik qiladi. 73. Direktor Ixtisoslashtirilgan tashkilotning faoliyatiga joriy rahbarlik qiladi va Kuzatuv kengashiga hamda muassisga hisob beradi. 74. Ixtisoslashtirilgan tashkilot direktorining huquqlari va majburiyatlari qonun hujjatlarida, ustavda, boshqa normativ-huquqiy hujjatlarda, shuningdek, mehnat shartnomasida belgilanadi. 75. Ixtisoslashtirilgan tashkilot direktorining lavozimiga qoʻyiladigan malaka talablari Oʻzbekiston Respublikasi Maktabgacha taʼlim vazirligi tomonidan belgilanadi. 76. Direktor: Ixtisoslashtirilgan tashkilot nomidan faoliyat olib boradi, uning manfaatlarini ifodalaydi, Ixtisoslashtirilgan tashkilot mulkini qonun hujjatlarida belgilangan tartibda tasarruf etadi va shartnoma tuzadi; Ixtisoslashtirilgan tashkilot vakolatiga kiradigan masalalar yuzasidan qarorlar qabul qiladi va Ixtisoslashtirilgan tashkilotga yuklatilgan vazifalar hamda funksiyalar bajarilishi uchun shaxsan javob beradi; oʻz vakolati doirasida Ixtisoslashtirilgan tashkilotning barcha xodimlari uchun majburiy boʻlgan buyruqlar chiqaradi va koʻrsatmalar beradi; oʻquv-moddiy bazani mustahkamlash, taʼlim-tarbiya ishlarini takomillashtirish, malakali pedagog va tibbiy kadrlar bilan taʼminlash bilan bogʻliq ayrim masalalarni hal qilish yuzasidan hamda Ixtisoslashtirilgan tashkilot faoliyatiga oid boshqa masalalar boʻyicha tegishli organlarga koʻrib chiqish uchun takliflar kiritadi; pedagog, tibbiyot xodimlari va boshqa xodimlar bilan mehnat shartnomalarni tuzadi; qonunchilik hujjatlariga muvofiq boshqa vakolatlarni amalga oshiradi. 77. Uch nafar direktor oʻrinbosari Ixtisoslashtirilgan tashkilotning tarkibiy boʻlinmalariga joriy rahbarlik qiladi: oʻquv-tarbiya ishlari boʻyicha direktor oʻrinbosari maktabgacha taʼlim hududiy boshqaruv organi va Oʻzbekiston Respublikasi Maktabgacha taʼlim vazirligi bilan kelishuv boʻyicha Ixtisoslashtirilgan tashkilot direktori tomonidan tayinlanadi; davolash ishlari boʻyicha direktor oʻrinbosari sogʻliqni saqlash hududiy boshqaruv organi tomonidan tavsiya etiladi hamda maktabgacha taʼlim hududiy boshqaruv organi va Oʻzbekiston Respublikasi Maktabgacha taʼlim vazirligi bilan kelishuv boʻyicha Ixtisoslashtirilgan tashkilot direktori tomonidan tayinlanadi; umumiy masalalar boʻyicha direktor oʻrinbosari maktabgacha taʼlim hududiy boshqaruv organi va Oʻzbekiston Respublikasi Maktabgacha taʼlim vazirligi bilan kelishuv boʻyicha Ixtisoslashtirilgan tashkilot direktori tomonidan tayinlanadi. 78. Ixtisoslashtirilgan tashkilot direktori oʻrinbosarlarining huquq va majburiyatlari ustavda, boshqa normativ-huquqiy hujjatlarda, shuningdek mehnat shartnomasida belgilanadi. 79. Ixtisoslashtirilgan tashkilotda tibbiy-psixologik-pedagogik kengashi tuziladi va faoliyat olib boradi, Ixtisoslashtirilgan tashkilot direktori uning raisi va oʻquv-tarbiya ishlari boʻyicha direktor oʻrinbosari, davolash ishlari boʻyicha direktor oʻrinbosari, psixolog, pedagog hamda tibbiyot xodimlari uning aʼzolari hisoblanadi. 80.Tibbiy-psixologik-pedagogik kengash: bola Ixtisoslashtirilgan tashkilotning ixtisoslashtirilgan maktabgacha tashkilotiga qabul qilinganda uning oʻziga xos va yosh xususiyatlarini, sogʻligʻi holati va rivojlanish darajasini hisobga olib korreksion-pedagogik hamda reabilitatsiya tadbirlarini oʻtkazish yuzasidan yakka tartibdagi yoʻnalishni ishlab chiqadi; oʻquv yili davomida 3-marta (sentabr, yanvar va mayda) ixtisoslashtirilgan maktabgacha tashkilot tarbiyalanuvchilarini tekshiradi; yakka tartibdagi yoʻnalishni amalga oshirish jarayonida bola rivojlanishi dinamikasini aniqlaydi va zarurat boʻlsa, unga oʻzgartishlar kiritadi; korreksion-pedagogik va reabilitatsiya tadbirlari natijalari, bolaning oʻziga oʻzi xizmat koʻrsatish koʻnikmalari darajasi va ijtimoiy moslashuv dinamikasi, taʼlim-tarbiya dasturlarini oʻzlashtirishi monitoringini olib boradi va baholaydi; bola ixtisoslashtirilgan maktabgacha tashkilotda boʻlgan muddat davomida uni Tibbiy-psixologik-pedagogik komissiyaga qayta tekshiruvga yuborish zarurati haqidagi masalani koʻrib chiqadi; Tibbiy-psixologik-pedagogik komissiya xulosasida koʻrsatilgan bolaning boʻlish muddati tugashidan kamida bir oy oldin bolaning qonuniy vakillarini tarbiyalanuvchining ixtisoslashtirilgan maktabgacha tashkilotda boʻlish muddati tugaganidan xabardor qiladi hamda ushbu tashkilotlarda boʻlishini davom ettirish yuzasidan uni Tibbiy-psixologik-pedagogik komissiyaga tekshiruvga yuboradi; tarbiyalanuvchilarni tekshirish maʼlumotlari yoki korreksion-pedagogik va reabilitatsiya tadbirlari natijalarining ijobiy dinamikasi asosida Tibbiy-psixologik-pedagogik komissiya xulosasida koʻrsatilgan boʻlish muddati tugashigacha tarbiyalanuvchini ixtisoslashtirilgan maktabgacha tashkilotidan chiqarish toʻgʻrisida qaror qabul qilish huquqiga ega; Ixtisoslashtirilgan tashkilotning reabilitatsiya markazida ambulator sharoitida belgilangan davolash kursi doirasida reabilitatsiya muolajalarini olishga yuborilgan bolalarni yakka tartibda tekshiradi va bolaning oʻziga xos va yosh xususiyatlariga, sogʻligʻi holatiga va rivojlanish darajasiga qarab korreksion-pedagogik va reabilitatsiya tadbirlarini tayinlaydi; bola korreksion-pedagogik va reabilitatsiya muolajalarini vaqti va davriyligi bilan olishi toʻgʻrisida tavsiyalar ishlab chiqadi; bolaning qonuniy vakillari roziligi bilan bola Ixtisoslashtirilgan tashkilot xostelida yashashi uchun u ambulator sharoitida belgilangan davolash kursi doirasida reabilitatsiya muolajalarini olishi zarurligi va uning davomiyligi haqida xulosa beradi. 81. Ixtisoslashtirilgan tashkilotda siyosiy partiyalar va diniy muassasalarning tashkiliy tuzilmalari tashkil etilishiga va faoliyatiga yoʻl qoʻyilmaydi. 82. Ixtisoslashtirilgan tashkilotda xalqaro hamkorlik, pedagogik axborot va tajriba almashish, pedagog va tibbiyot xodimlari amaliyotini oʻtkazish va malakasini oshirish belgilangan tartibda amalga oshiriladi.”. 2. Vazirlar Mahkamasining 2018-yil 5-yanvardagi 10-son qarori bilan tasdiqlangan Davlat maktabgacha taʼlim tizimi xodimlari mehnatiga haq toʻlash va ularni moddiy ragʻbatlantirish tartibi toʻgʻrisida nizomning 9-band quyidagi tahrirda bayon etilsin: “9. Davlat ixtisoslashtirilgan maktabgacha taʼlim tashkilotlarida ishlayotgan quyidagilarning lavozim maoshlari va bazaviy tarif stavkalariga 100 foiz miqdorida qoʻshimcha haq toʻlanadi: davlat koʻp tarmoqli ixtisoslashtirilgan maktabgacha taʼlim tashkilotlari rahbarlari, pedagog va tibbiyot xodimlari hamda tarbiyachi yordamchilari; qoʻshma tipdagi davlat maktabgacha taʼlim tashkilotlaridagi rivojlanishida jismoniy yoki psixik nuqsonlar boʻlgan bolalarga moʻljallangan guruhlarda ishlaydigan pedagog va tibbiyot xodimlari va tarbiyachi yordamchilari; reabilitatsiya markaziga ega boʻlgan davlat koʻp tarmoqli ixtisoslashtirilgan maktabgacha taʼlim tashkilotlari rahbarlari, pedagog va tibbiyot xodimlari, hamda tarbiyachi yordamchilari” 3. Vazirlar Mahkamasining 2011-yil 7-yanvardagi 6-son qarori bilan tasdiqlangan Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatining 551-pozitsiyasidagi “muassasalarini” va “muassasalari” soʻzlari tegishli ravishda “tashkilotlarini” va “tashkilotlari” soʻzlari bilan almashtirilsin. 4. Vazirlar Mahkamasining “Oʻzbekiston Respublikasi Maktabgacha taʼlim vazirligi va uning tizimidagi tashkilotlarning moddiy-texnika bazasini mustahkamlash hamda nodavlat maktabgacha taʼlim tashkilotlari faoliyatini qoʻllab-quvvatlash toʻgʻrisida” 2017-yil 18-dekabrdagi 991-son qarorida: 2-bandga quyidagi mazmundagi ikkinchi xatboshi qoʻshilsin: “2021-yil 1-iyuldan boshlab davlat-xususiy sheriklik asosidagi nodavlat maktabgacha taʼlim tashkilotlariga (oilaviy nodavlat maktabgacha taʼlim tashkilotlari bundan mustasno) foydalangan elektr energiyasi va tabiiy gaz xizmatlari narxining 50 foizi miqdorida Davlat budjeti mablagʻlari hisobidan oylik kompensatsiyalar toʻlab berilsin.”; ilovaning 2-bandiga quyidagi mazmundagi ikkinchi xatboshi qoʻshilsin: “Davlat-xususiy sheriklik asosidagi nodavlat maktabgacha taʼlim tashkilotlariga (oilaviy nodavlat maktabgacha taʼlim tashkilotlari bundan mustasno) foydalangan elektr energiyasi va tabiiy gaz xizmatlari narxining 50 foizi miqdorida Davlat budjeti mablagʻlari hisobidan oylik kompensatsiyalar toʻlab beriladi.”. 7. Vazirlar Mahkamasining 2018-yil 22-noyabrdagi 944-son qarori bilan tasdiqlangan Xususiy sherikka tegishli yer va bino-inshootlarda nodavlat maktabgacha taʼlim tashkilotini tashkil etish shaklidagi davlat-xususiy sheriklikni amalga oshirish tartibi toʻgʻrisidagi nizomda: 2-bandda: sakkizinchi xatboshisi quyidagi tahrirda bayon qilinsin: “ijtimoiy koʻmakka muxtoj oilalar — kam taʼminlangan oilalar, aʼzolari nogironligi boʻlgan shaxslardan iborat boʻlgan oilalar, boquvchisini yoʻqotgan oilalar, bolaning ota-onasi kvotalar boʻyicha mintaqalarga taqsimlangan ijtimoiy soha xodimlari boʻlgan oilalar, toʻrt yoki undan koʻp bolalari boʻlgan oilalar;”; quyidagi mazmundagi toʻqqizinchi xatboshi qoʻshilsin: “maxsus kontingent — harbiy xizmatchilarning va huquqni muhofaza qiluvchi organlar xodimlarining bolalari, maktabgacha taʼlim tizimi xodimlari va davlat umumtaʼlim maktablari pedagog xodimlarining bolalari.”; 7-bandda: uchinchi xatboshidagi “50 foizidan” soʻzlaridan keyin “, Oʻzbekiston Respublikasi Prezidentining 2021-yil 10-iyundagi PQ-5144-son qarori bilan tasdiqlangan olis va chekka hududlarda 75 foizidan” soʻzlari qoʻshilsin; quyidagi mazmundagi toʻrtinchi va beshinchi xatboshilar qoʻshilsin: “Oʻzbekiston Respublikasi Prezidentining 2021-yil 10-iyundagi PQ-5144-son qarori bilan tasdiqlangan olis va chekka hududlarda joylashgan davlat-xususiy sheriklik asosidagi nodavlat maktabgacha taʼlim tashkilotlari “Yoshlar daftari”, “Temir daftar” yoki “Ayollar daftari”ga kiritilgan oilalarning har bir tarbiyalanuvchi farzandlari uchun mazkur daftarlar jamgʻarmalari hisobidan davlat maktabgacha taʼlim tashkilotining bir nafar tarbiyalanuvchisi uchun sarflanadigan xarajatlar summasining 25 foizi miqdorida subsidiyalar olish; davlat-xususiy sheriklik asosidagi nodavlat maktabgacha taʼlim tashkilotlariga foydalangan elektr energiyasi va tabiiy gaz xizmatlari narxining 50 foizi miqdorida Davlat budjeti mablagʻlari hisobidan oylik kompensatsiyalar olish;”; toʻrtinchi — oltinchi xatboshilar tegishli ravishda oltinchi — sakkizinchi xatboshilar deb hisoblansin; 8-bandda: ikkinchi xatboshidagi “ijtimoiy koʻmakka muhtoj oilalarining farzandlarini” soʻzlaridan keyin “va maxsus kontingentlarni” soʻzlari qoʻshilsin; oʻn ikkinchi xatboshi chiqarib tashlansin. 9. Vazirlar Mahkamasining 2021-yil 20-maydagi 320-son qarori bilan tasdiqlangan Oʻzbekiston Respublikasi Hukumatining ayrim qarorlariga kiritilayotgan oʻzgartirishlar va qoʻshimchaning 16-bandi oʻttiz birinchi — oʻttiz toʻrtinchi xatboshilari chiqarib tashlansin.